In ons huis lê so ‘n wit handdoekstofmaskertjie wat my man iewers gekry het. Wie dit almal al gedra het, weet ek nie. Met dit op spring ek toe half ses namiddig in my kar en ry na Checkers en Spar om rek te gaan soek. Lap het ek baie, maar nie die regte rek nie. Genadiglik kry ek nêrens rek nie en verdwyn die verantwoordelikheidsaanval net daar.
Ek sien my vrou is ook besig om maskers te maak. Ek mag lekker van die huis af werk en vir my was dit nog nie nodig om dorp toe te gaan nie.
Ek en die maskers kom nie reg nie. Die rek wat ek het, is te breed. Dit kompeteer met my bril se ore. As ek die masker ophet, voel dit of my verstand gaan stilstaan. Ek het nou ‘n buff by my man gekry, dis mos wat die fietsryers dra, dit gaan vir my werk.